**ԹԱԼԻՆ ՀԱՄԱՅՆՔԻ ՂԵԿԱՎԱՐԻ ՊԱՇՏՈՆԱԿԱՏԱՐ ՏԱՎՐՈՍ ՍԱՓԵՅԱՆԻ ՈՒՂԵՐՁԸ ԹԱԼԻՆ ՀԱՄԱՅՆՔԻ ՀԱՄԱՔԱՂԱՔԱՑԻՆԵՐԻՆ**

20.08.2021

Հարգելի´ Թալինցիներ.

Սիրելի´ համաքաղաքացիներ, Ողջունում եմ բոլորիդ:  
 Այսօր մեզ հնարավորություն է ընձեռնվել համատեղ աշխատել, համայնքի առջև ծառացած խնդիրներին լուծում տալ, իրականացնել ապագային միտված ծրագրերը:  
 Համոզված եմ, որ բոլորս միասին, փոխադարձ համագործակցությամբ ամեն ինչ կանենք, որպեսզի Թալին համայնքում պահպանենք  
համերաշխությունը, համախմբվածությունը հանուն համայնքի զարգացմանն ու բնակչության բնականոն գործելակերպի, կպահպանենք հավասարությունն ու խաղաղությունը որպես կարևորագույն համազգային արժեք: Մեր փոխգործակցային աշխատանքը կկառուցենք արդյունավետ` ազնիվ և պատասխանատու աշխատանքային սկզբունքով, միասին կհաղթահարենք եղած դժվարությունները առկա խնդիրները լուծելով :  
 Հարգելի թալինցիներ, հորդորում եմ համայնքի բնակչությանը, որ լինենք միասնական, հաշտ ու համերաշխ, չբաժանենք համայնքի բնակիչներին աշխարհագրական կամ քաղաքական որևէ այլ չափորոշիչներով, որովհետև բոլորս ունենք մեկ նպատակ` պահպանենք ու զարգացնենք Թալին համայնքը, ապրենք ու աշխատենք քաղաքացիական համերաշխությամբ: Համոզված եմ, որ ապագայում, համատեղ ջանքերով համայնքը կզարգանա և կշարունակի ամրապնդվել` ի շահ թալինցիների:  
 Ցանկանում եմ շնորհակալություն հայտնել նաև Թալին համայնքի նախկին ղեկավար պարոն Սարգիս Արամյանին, իր կատարած գործնական ու արդյունավետ աշխատանքների համար` հանուն համայնքի զարգացման:  
 Մաղթում եմ Ձեզ հաջողություն և համատեղ արդյունավետ աշխատանք:

**Հարգանքներով   
Թալին համայնքի ղեկավարի  
 պաշտոնակատար` Տավրոս Սափեյան**